
Na temelju članka 74. Zakona o komunalnom gospodarstvu (Narodne novine 68/18, 110/18, 32/20, 145/24) i članka 31. Statuta Općine Konavle (Službeni glasnik Općine Konavle 7/21 – pročišćeni tekst), Općinsko vijeće Općine Konavle, na ……. sjednici održanoj dana …….. 2026. godine prihvatilo je

I Z V J E Š Ć E
o izvršavanju Programa održavanja komunalne infrastrukture za 2025. godinu

[bookmark: _Hlk100738304]Članak 1.

U ovom izvješću usporedno su iskazani rashodi za održavanje komunalne infrastrukture po obimu, vrstama i mjestima nastanka te izvorima sredstava iz kojih su pokriveni.

Program održavanja komunalne infrastrukture za 2025. (Službeni glasnik Općine Konavle 11/24, 10/25) planiran je u iznosu 2.692.930 €. Preraspodjelama proračuna ovaj program je planiran u iznosu 2.782.080 €. Program je ostvaren u iznosu 2.364.205,35 €, od čega je iz prihoda komunalne naknade financirano 894.881,15 €, komunalnog doprinosa 253.477,39 €, boravišne pristojbe 204.623,60 €, koncesija, koncesijskih odobrenja, dozvola za obavljanje djelatnosti na pomorskom dobru 12.609,80 €, pomoći u iznosu 62.703,83 €, donacija 87.088,30 €, te drugih prihoda iz proračuna 848.821,28 € (vodni doprinos i ostali prihodi proračuna). 

	GODINA
	IZNOS (€)

	IZVRŠENO 2024.
	2.065.980,83

	PLANIRANO 2025.
	2.692.930,00

	PRERASPODJELA 2025.
	2.782.080,00

	IZVRŠENO 2025.
	2.364.205,35



Članak 2.

Program održavanja komunalne infrastrukture (2091) izvršen je kako slijedi:
[bookmark: _Hlk65789516]
	R. br.
	Aktivnost
	Opis
	Planirana vrijednost
(€)
	Izvršenje (€)
	Izvori sredstava

	 
	
	PROGRAM 2091: Održavanje komunalne infrastrukture

	1
	 
	Održavanje nerazvrstanih cesta
	1.368.395
	1.126.397,69
	 

	1.1.
	A209106
	Održavanje nerazvrstanih cesta (godišnji ugovor)

-Konavoska brda – nastavak
- Brotnice – Velji do
- Vojski do – nastavak
- Gruda – Bačev do
- Pločice kroz naselje, -
- sa Vodovađe do Paljeg brda (od kuće od škole nadalje),
- Lovorno
- Pridvorje – nastavak od Kneževa dvora,
-Mihanići – Dragavine,
- Drvenik – od ŽC do groblja
- Čilipi, od križanja za igralište – Vučje ždrijelo
- Zvekovica, Cavtat (Mećajac, rekonstrukcija asfaltnog sloja stara gradska jezgra, Tiha)
- i drugo po potrebi i u skladu s proračunskim sredstvima
	797.965
	797.963,88
	komunalna naknada, komunalni doprinos, koncesije, koncesijska odobrenja, ostali izvori

	1.2.
	A209107
	Održavanje cesta – hitne intervencije iza vremenskih nepogoda, oštećenja, klizišta i slično
	15.000
	0,00
	komunalni doprinos, komunalna naknada

	1.3.
	A209108
	Održavanje cesta, organizacija prometa u mirovanju
	64.680
	47.565,28
	komunalna naknada, koncesije, opći prihodi

	1.4.
	A209109
	Održavanje cesta – zimska služba
	25.000
	2.475,00
	komunalna naknada, opći prihodi

	1.5.
	A209115
	Izvanredno održavanje cesta, potpornih zidova i sličnih površina radi održavanja sigurnosti prometa, prioritetni programi mjesnih odbora
	445.750
	262.868,53
	komunalni doprinos, komunalna naknada, opći prihodi

	1.6.
	A209116
	Sufinanciranje izvanrednog održavanja dijela lokalnih, županijskih i državnih cesta na području Općine

Održavanje ceste LC 69057 Dubravka – Vodovađa – D8, (radovi će se izvoditi u više faza, te će se kroz više godina sufinancirati), nositelj projekta Županijska uprava za ceste Dubrovnik, iskazani iznos se odnosi na drugu fazu radova: Dubravka – Debeli brijeg (investicijsko održavanje kolničke konstrukcije s potpornim zidovima)
	20.000
	15.525,00
	komunalna naknada, komunalni doprinos, pomoći izvanproračunskih korisnika

	2
	 
	Održavanje javnih površina na kojima nije dopušten promet motornim vozilima
	394.335
	355.994,60
	 

	2.1.
	A209124
	Održavanje javnih površina na kojima nije dopušten promet motornim vozilima
	394.335
	355.994,60
	turistička pristojba, opći prihodi, koncesije, komunalna naknada, komunalni doprinos, donacije

	3
	 
	Održavanje građevina javne odvodnje oborinskih voda
	57.000
	27.035,84
	 

	3.1.
	A209117
	Održavanje sustava odvodnje oborinskih voda
	57.000
	27.035,84
	komunalna naknada, komunalni doprinos, koncesije, vodni doprinos, opći prihodi

	4
	 
	Održavanje javnih zelenih površina
	412.500
	359.431,15
	 

	4.1.
	A209102
	Održavanje javnih zelenih površina, godišnji ugovori
	137.500
	
	 

	4.1.a.
	 
	a) održavanje hortikulturnih površina
	
	137.457,54
	komunalna naknada, komunalni doprinos

	4.1.b.
	 
	b) drugi radovi održavanja javnih zelenih površina osim poslova iz točke a)
	
	
	koncesije, opći prihodi

	4.2.
	A209103
	Održavanje javnih zelenih površina:
 -  hitne intervencije iza vremenskih nepogoda, oštećenja, te hortikulturno uređenje novih površina koje nisu mogle biti obuhvaćene redovnim godišnjim ugovorom
- košenje, obrezivanje i sakupljanje biološkog otpada s javnih zelenih površina
	275.000
	221.973,61
	komunalna naknada, komunalni doprinos, opći prihodi

	5
	 
	Održavanje građevina, uređaja i predmeta javne namjene
	93.850
	51.812,45
	 

	5.1.
	A209123
	Održavanje građevina, uređaja i predmeta javne namjene
	93.850
	51.812,45
	komunalna naknada, komunalni doprinos, turistička pristojba, koncesije, naknade, opći prihodi

	6
	 
	Održavanje groblja i pratećih objekata unutar groblja
	18.000
	18.000,00
	 

	6.1.
	A209121
	Održavanje groblja
	18.000
	18.000,00
	komunalna naknada

	7
	 
	Održavanje čistoće javnih površina
	250.000
	249.795,36
	 

	7.1.
	A209101
	Održavanje čistoće javnih površina, godišnji ugovor
	250.000
	249.795,36
	komunalna naknada, komunalni doprinos, koncesije, turistička pristojba

	7.2.
	A209104
	Interventno održavanja čistoće javnih površina
	
	
	komunalna naknada

	8
	 
	Održavanje javne rasvjete
	188.000
	175.738,26
	 

	8.1.
	A209111
	Održavanje javne rasvjete
	188.000
	175.738,26
	 

	8.1.a.
	 
	a) troškovi električne energije
	100.000
	85.384,53
	komunalna naknada, komunalni doprinos,
ostali prihodi

	8.1.b.
	 
	b) redovno i interventno održavanje javne rasvjete, uključujući materijal za blagdansku rasvjetu i održavanje blagdanske rasvjete
	88.000
	90.353,73
	komunalna naknada, ostali prihodi

	 
	 
	Ukupno (1. do 8.)
	2.782.080
	2.364.205,35
	 



Rashodi dijela planiranih aktivnosti unutar programa održavanja komunalne infrastrukture izvršeni su manje od plana. Naime, iako je u 2025. godini došlo do oporavka turističkog prometa te rasta prihoda proračuna, proračun je opterećen obvezom povrata beskamatnih zajmova Ministarstvu financija. Rok povrata dijela ovih zajmova je odgođen do konca 2027. Općina je obvezna planirati povrat ovih prihoda razmjerno visini duga svake godine do konca otplate. Iz navedenog razloga, istodobno se ugovara manji broj aktivnosti i projekata u vrijednostima za koje je procijenjeno da mogu biti uspješno završeni i podmireni. Za dio ugovorenih radova / izrade projekata nisu ispostavljeni računi jer nisu bili dovršeni u 2025. godini. 

1. Održavanje cesta

	IZVRŠENO 2024.
	1.252.099,76

	PRERASPODJELE 2025.
	1386.395,00

	IZVRŠENO 2025.
	1.126.397,69



Izvršeni rashodi u iznosu 1.126.397,69 € odnose se na održavanje nerazvrstanih cesta (A209106) u iznosu 797.963,88 €, organizaciju prometa u mirovanju (A209108) u iznosu 47.565,258 €, zimsku službu (A209109) u iznosu 2.475 €, izvanredno održavanje cesta, potpornih zidova i sličnih površina radi održavanja sigurnosti prometa (A209115, prioritetni programi mjesnih odbora) u iznosu 262.868,53 €, dok izvanredno održavanje dijela lokalnih, županijskih i državnih cesta u suradnji i uz sufinanciranje ŽUC-a (A209116) iznosi 15.525 €.

	1.1.	Održavanje nerazvrstanih cesta – redovno (A209106)

U sklopu navedene aktivnosti planiraju se rashodi za usluge održavanja cesta koje obavlja društvo odabrano nakon provedbe natječaja. Planirana sredstva za provođenje navedene aktivnosti iznose 797.965 €. Rashodi su izvršeni u iznosu 797.963,88 €.

	Radovi održavanja i uređenja nerazvrstanih cesta na području Općine, nakon provedbe postupka javne nabave i odabira izvoditelja obuhvaćaju:
- zemljane radove (nabava, doprema i ugradnja kamenog materijala za izradu nasipa, uređenje posteljice, nabava doprema i ugradnja kamenog materijala za izradu bankina, prijevoz materijala),
- kolničku konstrukciju (radovi na zatvaranju udarnih jama, popravku manjih površina ručno, asfaltiranje te popravak dijelova postojeće loše betonske ili asfaltne podloge),
- betonski i zidarski radovi (popravak i održavanje postojećih rubnjaka),
- odvodnja (strojni iskopi kanala za odvodnju oborinskih voda, propuštanje vode s kolnika, ugradnja cijevi i izrada propusta),
- potporni zidovi (održavanje – rekonstrukcija potpornih zidova),
- prometna oprema i signalizacija (tekuće i investicijsko održavanje vertikalne prometne signalizacije tj. održavanje postojećih znakova te postava nove vertikalne prometne signalizacije i prometnih ogledala, dobava i montaža cestovne odbojne ograde, reflektirajuće oznake uz kolnik, postava jednostrukih pocinčanih metalnih odbojnika i sl.),
- horizontalna signalizacija (održavanje postojeće i izrada nove horizontalne prometne signalizacije, bojanje oznaka na kolniku).


[bookmark: _Hlk166241685]U veljači 2025. zaključen je ugovor s izvoditeljem „Dubrovnik ceste“ d.d. Ugovoreni su radovi izgradnje, uređenja i održavanja nerazvrstanih cesta, (kolnička konstrukcija - asfaltiranje, odvodnja, zemljani, betonski i zidarski radovi, nabava i postavljanje novih prometnih znakova, horizontalna signalizacija i slični radovi). Ugovorom iz svibnja, te dodatkom ugovoru iz studenoga 2025. ugovoreni su radovi u iznosu 777.863,86 €. 
Tijekom godine radovi asfaltiranja su obavljeni na sljedećim lokacijama: Drvenik, Cavtat, Gruda, Čilipi (Vučje ždrijelo i naselje) i više drugih manjih pojedinačnih lokacija.

Izvedeni radovi se odnose na radove:
- uređenja i održavanja nerazvrstanih cesta, a obračunati su radovi po vrstama: kolnička konstrukcija – asfaltiranje 2.280 tona asfaltne mješavine i 550 m³ tampona s ukupne vrijednosti 660.501,63 €, zemljani radovi vrijednosti 11.707,66 €, potporni zidovi u vrijednosti 691,43 €, odvodnja u vrijednosti 51.932,42 €, betonski i zidarski radovi 19.793,43 €, ostali radovi (struganje postojećeg asfalta 1.800 m²) u vrijednosti 3.818,21 €, prometna oprema s horizontalnom i vertikalnom signalizacijom u vrijednosti 29.419,08 €.

	1.2.	Održavanje cesta – hitne intervencije iza vremenskih nepogoda, oštećenja, klizišta i slično (A209107)

	Ove usluge održavanja obuhvaćaju planirane rashode za interventna održavanja cesta iza vremenskih nepogoda ili drugih oštećenja kao što su sanacija klizišta i podzida i slično. Na temelju prijave građana, prijave nadležnih tijela ili saznanjem za oštećenja na drugi način, žurno se obilazi teren i brine o prometnoj sigurnosti cesta. Nakon toga se pristupa sanaciji, a sve radi održavanja prohodnosti i tehničke ispravnosti cesta i prometne sigurnosti na njima. Planirana sredstva za provođenje navedene aktivnosti iznose 15.000 €. Ova sredstva su redovito planirana kako bi bila raspoloživa u slučaju hitnih intervencija. Rashodi nisu izvršeni.

	1.3.	Organizacija prometa u mirovanju (A209108)

U sklopu ove aktivnosti planirani su rashodi za organizaciju prometa u mirovanju, odnosno poslove u svezi naplate parkiranja na javnim površinama (održavanje stupića, materijal za prometno redarstvo, održavanje i najamnine računalnog sustava za prometne redare, održavanje rampe), izradu naljepnica za propuštanje vozila u staru Cavtatsku jezgru u vrijeme ljetne sezone. Računalni sustav za prometno redarstvo podrazumijeva rashode za korištenje sustava Pazigrad i GRADSKO OKO u segmentu prometnog redarstva i komunalnog redarstva prema zaključenim ugovorima o zakupu licence i korištenja opreme. Korištenje sustava podrazumijeva zakup potrebnih računalnih resursa u podatkovnom centru Pazigrada, nadzor rada sustava i osiguravanje neprekidne funkcionalnosti sustava, brigu o sigurnosti podataka, održavanje opreme za terenski rad. Nadalje, ovdje su uključeni i rashodi za nabavu prijenosnih kamera za komunalno redarstvo, te održavanje rampe na parkingu prema šetnici Rat, rashodi za popravak sustava uslijed udara groma, nabavu novih stupića i slično.

Rashodi su planirani u iznosu 64.680 €, a izvršeni su u iznosu 47.565,28 €. Rashodi se odnose na:
-	rashode za korištenje sustava Pazigrad, prometno redarstvo uključujući novu kameru za kontrolu ulaska u staru jezgru (očitanje sustava registrarskih oznaka), korištenje sustava SmartCAM i licencu za godišnji Internet promet za uličnu kameru u iznosu 18.495,83 €, 
- 	nabavu nove kamere s nosačem i softverom za upravljanje zonom ograničenog prometa u iznosu 18.180,00 € na temelju ugovora iz travnja 2025. (ugovor u iznosu 22.480 € s PDV-om uključuje i iznos korištenja softvera za 12 mjeseci),
-	rashode za korištenje sustava Pazigrad, komunalno redarstvo, u iznosu 6.898,20 €, 
- 	godišnji servis, održavanje i popravci automatskih rampi 2.525 €, 
- 	izradu drugih tabli i naljepnica za ulaz u Cavtat 1.466,25 €.

Rashodi za korištenje sustava Pazigrad u segmentu prometnog redarstva prema zaključenim ugovorima uključuju:
· licenca za kameru - korištenje sustava Pazigrad Smart CAM u iznosu 250 € mjesečno, odnosno 3.000 € godišnje prema ugovoru iz prosinca 2024. (licenca uključuje modul za pregled i kažnjavanje prepoznatih prekršaja); 
· najam ulične kamere, licenca i Internet promet Pazigrad Smart CAM sustava na temelju ugovora iz kolovoza 2024. godinu mjesečno u iznosu 392,17 €, odnosno ugovora iz srpnja 2025. godine, a ukupni godišnji rashodi iznose 4.712,48 €;
· korištenje sustava Pazigrad – Gradsko oko na temelju ugovora za 2025. godinu kojim je utvrđen mjesečni zakup računalnih resursa 600 € mjesečno, odnosno sveukupno 7.200 €; 
· softver Pazigrad Control podrazurnijeva (uključuje upravljanje, modul za komunikaciju i prihvat podataka sa LPR kamera na ulazu-izlazu iz zone ograničenje, te internet promet). Održavanje i nadzor nad svim funkcijama sustava sastoji se od programske i tehničke podrške, a podrazumijeva osiguravanje neprekidnog rada (24/7), održavanje sustava sa programske strane, otklanjanje uočenih problema. Rashodi se izvršavaju od početka ožujka 2025. godine sukladno zaključenom ugovoru, te je do konca godine izvršeno 3.583,35 € (mjesečno 358,34 €). Istim ugovorom utvrđena je nabava ulične kamere sa softverom.

Rashodi za korištenje sustava Pazigrad u segmentu komunalnog redarstva izvršeni su prema ugovoru (svibanj 2024., te novom ugovoru iz srpnja 2025. godine) za zakup licence KOMUNALKO i korištenja opreme, te vođenje prekršajnog i upravnog postupka (jedan mobilni komplet – ručni terminal i pisač za rad na terenu). Rashodi su izvršeni u iznosu 6.898,20 € (mjesečno 574,85 €).

	1.4.	Održavanje cesta - zimska služba (A209109)

U sklopu navedene aktivnosti planirani su rashodi za nabavu soli i pijeska za održavanje cesta u zimskom periodu (nabavu soli i tucanika za sigurnost i zaštitu prometovanja u zimskim uvjetima), te usluge održavanja cesta. Planirana sredstva za provođenje navedene aktivnosti iznosila su 25.000 €. Poslovi zimske službe se organiziraju putem Javne vatrogasne postrojbe Općine Konavle (proračunski korisnik Općine) ne narušavajući obavljanje redovnih poslova postrojbe s obzirom da je Javna vatrogasna postrojba opremljena potrebnim vozilima i opremom. 

	Temeljem članka 98. stavak 2. Zakona o cestama (Narodne novine 84/11, 22/13, 54/13, 148/13, 92/14, 110/19, 144/21, 114/22, 4/23, 133/23), članka 34. Pravilnika o održavanju cesta (Narodne novine 90/14, 3/21) i Odluke o nerazvrstanim cestama Općine Konavle, pod zimskim održavanjem podrazumijevaju se neophodni radovi za osiguravanje prohodnosti cesta i prometnih površina za sigurno odvijanje prometa u zimskim uvjetima. Vrijeme trajanja zimske službe za područje Općine Konavle predviđa se u vremenu od 01.01.-15.03. i od 15.11.-31.12. tekuće godine, intenzitetom koji ovisi o klimatskim uvjetima, odnosno o vrsti i intenzitetu padalina, te učestalosti temperature niže od 0 stupnjeva celzijusa. Stvarno vrijeme trajanja proširuje se prema nastalim vremenskim uvjetima. Općenito, odvijanje cestovnog prometa u zimskim uvjetima je otežano pa se sudionici u prometu moraju prilagoditi tim uvjetima. Zimska služba organizirana je 24 sata dnevno, a potrebni materijal osigurava Općina.

Rashodi su izvršeni u iznosu 2.475 € i odnose se na usluge prijevoza soli, te nabavu soli (4.000 kg). Tucanik za posipanje se nije nabavljao u 2025. godini. Izvršenje je manje od planiranog zbog blage zime (nije bilo većih hladnoća i poledice, odnosno nepovoljnih zimskih uvjeta na cestama niti početkom niti koncem godine), a iz prethodne godine je bilo raspoloživih zaliha zalihe soli za zimsko posipanje cesta i tucanika. Kako nije moguće unaprijed znati kakvi prometni uvjeti će biti potrebno je uvijek imati raspoloživa sredstva za nabavu potrebnog materijala.

	1.5.	Izvanredno održavanje cesta, potpornih zidova i sličnih površina radi održavanja sigurnosti prometa, prioritetni programi mjesnih odbora (A209115)

	Pod ovim rashodima za održavanje se podrazumijeva nabava građevinskog materijala po zahtjevima mjesnih odbora za potrebe uređenja komunalne infrastrukture u njihovim naseljima, gdje se mještani uglavnom svojim radom angažiraju i sl. Također, po zahtjevima mjesnih odbora obavljaju se drugi radovi odnosno usluge koje se odnose na manja komunalna uređenja i/ili nepredviđene radove koji se mogu pojaviti tijekom godine, a nisu bili predviđeni ovim Programom. Primjerice to su radovi na podzidama, prilaznim putovima prema obiteljskim kućama i druga manja održavanjima koja nisu mogla biti predviđena i obuhvaćena putem redovnog održavanja javnih površina i cesta. 

Planirana sredstva za provođenje navedene aktivnosti iznose 445.750 €. Ovi rashodi su izvršeni u iznosu 262.868,53 €, a odnose se na: radove na sanaciji potpornih zidova na nerazvrstanim cestama i pristupnih putova i to naselje izgradnja potpornog zida na cesti u Butkovini 55.596,28 €, potporni zid u ulici Frana Laureana Cavtat 26.043,95 € (žurna sanacija jer je započelo urušavanje u neposrednoj blizini kuća), radovi zamjene i postavljanja infrastrukturne mreže u ulici Frana Laureana u iznosu 43.086,30 €, uređenje ulice Frana Laureana u iznosu 30.845,73 € (nakon što su završeni radovi na izgradnji kanalizacije, radove na postavljanju kanalizacije izvodilo komunalno društvo), potporni zid u Pridvorju (sanacija zbog prodora vode u dom kulture) u iznosu 38.291,54 €, sanaciju kolnika u Čilipima 13.077,98 €, sanacija poljske ceste u Paljem brdu 9.375 €, uređenje prilaza plaži Puvalice (parking) u Čilipima 8.000 €, ravnanje šumskog puta u Zastolju i Pločicama 6.625 €, ravnanje protupožarnog puta u Vitajini 5.500 €, uređenje vatrogasnog puta Bugovina u Čilipima 4.525 €, iskop rovova za vodovod i elektroinstalacije prema mjesnom groblju u Dubravci 3.305,50 € (radi sanacije puknuća cijevi i pada rasvjetnog stupa), radovi na cesti u Banima (priprema za tamponiranje) 2.750 €, nasipanje ugibališta prema cesti Vojski do 2.500 €, uklanjanje srušenog suhozida u Butkovini 2.520 €, uklanjanje i sanacija zida u Butkovini 1.775 €, zbrinjavanje frezanog asfalta u Dubravci 1.476,25 €, proširenje prilaza mjesnom groblju u Radovčićima 1.000 €, dovoz materijala i zemlje za ulicu Frana Laureana 950 €, usluge pregleda i nadzora nad radovima u ulici Frana Laureana 2.062,50 €, usluge pregleda i nadzora radova na sanaciji potpornog zida u Pridvorju 437,50 €, idejno rješenje i troškovnik radova, te nadzor sanacije potpornog zida u Butkovini 3.125 €. Radove i usluge manjih pojedinačnih vrijednosti iz područja uređenja i održavanja nerazvrstanih cesta i potpornih zidova su inicirali mjesni odbori sveukupne vrijednosti.

	1.6.	Sufinanciranje izvanrednog održavanja dijela lokalnih, županijskih i državnih cesta s nadležnim institucijama i njihovom suglasnošću (ŽUC i Hrvatske ceste) (A209116)

	Planirani rashodi obuhvaćaju radove na cestama koje nisu pod izravnom nadležnošću Općine Konavle, a nalaze se na području Općine i bitne su za sigurnost prometa. Provedba ovih radova se obavlja uz suglasnost i odobrenje nadležnih tijela. Primjerice, u okviru ove aktivnosti uključuju se troškovi koja nastaju u svezi postavljanja tzv. umjetnih izbočina na istim cestama. U sklopu ove stavke je i izrada tehničke dokumentacije, idejnih rješenja, studije opravdanosti postave usporivača prometa na dijelu županijskih cesta i slično. 

Proračunska sredstva su planirana u iznosu 20.000 €, a rashodi su izvršeni u iznosu 15.525 € ili 77,6% plana.
U okviru ove aktivnosti ranijih godina su obavljani radovi na obnovi važne prometnice koja se odvija u više faza - radovi na održavanju trupa ceste LC 69057 (od Potoka prema Debelom brijegu, granični prijelaz, a nastaviti će se prema Grudi, kao i prema Zastolju).

U 2025. godini je bio započet postupak javne nabave za nastavak radova, ali je poništen i novi nije ponovljen. 

U 2025. godini su izvršeni rashodi za obavljanje usluge geodetskog snimanja poprečnih profila ceste u Močićima u svrhu izrade projektnog rješenja – skretanje prema INA avio servisu 900 €, prometni elaborat zia potrebe obilježavanja pješačkog prijelaza na županijskoj cesti 6266 Zvekovica – Pridvorje – Ljuta u iznosu 1.750 €, prometni elaborat za uređenje prometovanja dijelom državne ceste D8 u Močićima 2.625 €, prometni elaborat izmjene stanja prometne signalizacije na lokalnoj cesti 69059 i nerazvrstanoj cesti Palje brdo – Vodovađa u iznosu 1.250 €, prometni elaborat za pješački prijelaz u Cavtatu, Mećajac u iznosu 1.500 €, prometni elaborat za uređenje pješačkog prijelaza u naselju Dubravka na županijskoj cesti 6241 u neposrednoj blizini škole u iznosu 1.500 €, idejni projekt uređenja raskrižja Obod u iznosu 6.000 €.

2. 	Održavanje javnih površina na kojima nije dopušten promet motornim vozilima (A209124)

Pod održavanjem javnih površina na kojima nije dopušten promet motornih vozila podrazumijeva se održavanje i popravci tih površina kojima se osigurava njihova funkcionalna ispravnost. 

Javne prometne površine na kojima nije dopušten promet motornim vozilima su: trgovi, pločnici, javni prolazi, javne stube, prečaci, šetališta, uređene plaže, pješačke i biciklističke staze, pothodnici, mostovi i tuneli, ako nisu sastavni dio nerazvrstane ili druge ceste. 

U sklopu ove aktivnosti planiraju se rashodi za poslove održavanja šetališta i trgova (primjerice uređenja trgova oko crkava, uređenje prostora za manifestacije, postavljanje pristupnih rampi za osobe slabije pokretljivosti, postavljanje zaštitne ograde na šetalištu, zamjena klupa za odmor na šetalištu, ličenje ograde i klupa i slično), uređenje plaža i staza, drugih javno prometnih površina na kojima nije dozvoljen promet motornim vozilima. Ovi radovi se obavljaju prema prijedlozima mjesnih odbora, drugim prijedlozima, na temelju izvida na terenu i slično. 
U okviru održavanja plaža uključeno je čišćenje i dohranjivanje plaža. Također, uključena je i analiza mora odnosno podmirivanje troškova za ispitivanje i ocjenjivanje mora na morskim plažama sukladno Uredbi o kakvoći mora za kupanje. Analizu mora provodi Zavod za javno zdravstvo Dubrovačko-neretvanske županije.

[bookmark: _Hlk66463503]U sklopu navedene aktivnosti rashodi su planirani u iznosu 394.335 €, a izvršeni su u iznosu 355.994,60 € ili 90,3% od plana. 

Izvršeni rashodi se odnose na:
[bookmark: _Hlk166244480]- 	pojedinačno manje radove održavanja okoliša objekata u vlasništvu općine i javnih površina na kojima nije dopušten promet motornim vozilima u iznosu 299.971,28 € na temelju zaključenog godišnjeg ugovora (ugovor iz siječnja 2025. s društvom u vlasništvu u vrijednosti 299.972,50 € s porezom na dodanu vrijednost). Izvršeni radovi se odnose na radove košnje diljem Općine, radove popravaka / betoniranja na dječjim igralištima u Dubravci, dječjem igralištu Gruda (centar), dječjem igralištu u Močićima, Moluntu, Paljem brdu, Poljicu i Vodovađi, betoniranje podesta za boks kartona u Cavtatu (Rajkov do), kamenarski i zidarski radovi (popravak zidića i krpanje rupa u ulicama i na šetnici Rat u Cavtatu, u Moluntu i Paljem brdu, vraćanje pločnika i provlačenje bužira na parkingu), rušenje zidića i rješavanje oborinske odvodnje u Čilipima, postavljanje nove i popravak postojeće signalizacije turističke zajednice na više lokacija, postavljanje stupića, izrada postolja i postavljanje prometnih ogledala, održavanje odmorišta uz D8, bojanje i postavljanje klupa, popravak ograde na Šetnici Rat, skidanje grafita na autobusnim stanicama, zamjena postojeće uništene ograde na dječjem igralištu s novom ogradom, uređenje prostora oko ambulante u Cavtatu i drugi pojedinačno mani radovi,
- izradu i postavljanje rukohvata u ulici Zrinski u Cavtatu (26 metara) 1.300 €, izrada i montaža ograde na plaži Račić u Cavtatu (17 metara) 2.893,75 €, izradu i postavljanje rukohvata u ulici Frana Supila u Cavtatu (29 metara) 1.812,50 €, izrada i postavljanje klizne kapije za ulaz u Kaponire – buduće poslovna zona (Čilipi) 2.275 €, izrada i montaža kovanog rukohvata kod crkve u Čilipima 575 €, izrada i montaža inoks rukohvata na plaži kod vile Banas u Cavtatu 450 €, 
- 	košnja pješačkih staza Tušići – Palje brod i u Komajima (Cadmos Villagge) u iznosu 12.908,75 €, 
- 	dohrana plaže i uređenje prilaza plaži Pasjača 33.808,32 €.

3. 	Održavanje sustava javne odvodnje oborinskih voda (A209117)

Pod održavanjem građevina javne odvodnje oborinskih voda, u smislu odredaba Zakona o komunalnom gospodarstvu, Zakona o vodama, Zakona o cestama i Odluke o komunalnom redu, podrazumijeva se upravljanje i održavanje građevina koje služe prihvatu, odvodnji i ispuštanju oborinskih voda iz građevina i površina javne namjene u građevinskom području, uključujući građevine koje služe zajedničkom prihvatu, odvodnji i ispuštanju oborinskih i drugih otpadnih voda, osim građevina u vlasništvu javnog isporučitelja vodnih usluga, koje, prema posebnim propisima o vodama, služe zajedničkom prihvatu, odvodnji i ispuštanju oborinskih i drugih otpadnih voda.

Pod objektima za odvodnju atmosferskih voda razumijevaju se u skladu s ovim Programom odvodni jarci, slivnici i cijevni propusti.

U sklopu navedene aktivnosti planiraju se rashodi za poslove održavanja u svezi odvodnje atmosferskih voda, odnosno održavanje sustava oborinske odvodnje (čišćenje i održavanje slivnika, oborinskih kanala i sl.), zamjena rešetki, čišćenje slivnih kanala, iskop, čišćenje i regulacija odvodnih jaraka, putnih graba i odvodnja nerazvrstanih cesta, strojno ručni iskop novih putnih graba uz nerazvrstane ceste i slično. Radovi se izvode prema potrebama utvrđenim temeljem obavljenog izvida na terenu ili po dojavi građana. Dio ovih radova obavlja javni isporučitelj vodnih usluga zajedno s održavanjem cjevovoda za vodoopskrbu (Konavosko komunalno društvo d.o.o., društvo u vlasništvu Općine), te se u tom slučaju može zaključiti ugovor s društvom u vlasništvu Općine koje je registrirano za obavljanje djelatnosti javne vodoopskrbe, javne odvodnje i izvođenje priključaka. Zbog navedenog, kroz sudjelovanje u ovim troškovima poboljšava se sustav oborinske odvodnje s javnih površina (pješačkih i prometnih). 
[bookmark: _Hlk66463221]
Proračunska sredstva su planirana u iznosu 57.000 €, a rashodi su izvršeni u iznosu 27.035,84 € ili 47,4% plana.Izvršeni rashodi se odnose na radove oborinske odvodnje u Dunavama 6.310 €, Pičetama 11.455,31 €, čišćenje kanala odvodnje u Zastolju 2.775 €, izrada i zamjena rešetki za odvodnju na autobusnom stajalištu u Cavtatu 1.562,50 €, te materijal za izvođenje oborinske odvodnje u Paljem brdu 4.933,03 €. Rashodi su izvršeni u manjem iznosu od planiranih jer je dio rashoda izvršen kroz redovno održavanje nerazvrstanih cesta.

4. 	Održavanje javnih zelenih površina

	Pod održavanjem javnih zelenih površina podrazumijeva se košnja, obrezivanje i sakupljanje biološkog otpada s javnih zelenih površina, obnova, održavanje i njega drveća, ukrasnog grmlja i drugog bilja, popločenih i nasipanih površina u parkovima, opreme na dječjim igralištima, fitosanitarna zaštita bilja i biljnog materijala za potrebe održavanja i drugi poslovi potrebni za održavanje tih površina.

	Javne zelene površine su parkovi, drvoredi, živice, cvjetnjaci, travnjaci, skupine ili pojedinačna stabla, dječja igrališta s pripadajućom opremom, javni športski i rekreacijski prostori, zelene površine uz ceste i ulice, ako nisu sastavni dio nerazvrstane ceste ili druge ceste odnosno ulice i slično.

	Održavanje javnih zelenih površina obuhvaća njegu postojećih travnatih površina i uređenje novih, održavanje šljunčanih i popločenih staza, njegu i sadnju ukrasnog parkovnog bilja (sezonsko cvijeće, trajnice, živice, grmlje i drveće), utovar, odvoz i deponiranje smeća sakupljenog održavanjem zelenih površina, redovno održavanje sprava na dječjim igralištima, održavanje fontana, javnog sata i sustava automatskog zalijevanja zelenih površina, prigodna uređenja općine (zastavice, božićne jelke) i slični poslovi.

	4.1.	Održavanje javnih zelenih površina, redovno – godišnji ugovori (A209102)

	Ove usluge održavanja se odnose na redovno godišnje održavanje postojećih hortikulturnih površina, te na druge radove održavanja javnih zelenih površina.

Na temelju provedenog postupka nabave sukladno odredbama Zakona o javnoj nabavi za usluge hortikulturnog uređenja u prosincu 2024. zaključen je ugovor s izvoditeljem (Đardin d.o.o.) za radove održavanja javnih zelenih površina na području Općine Konavle u iznosu 114.870 € s porezom na dodanu vrijednost. U svibnju 2025. godine je s istim izvoditeljem zaključen ugovor za radove hortikulturnog uređenja za dodatne lokacije u iznosu 22.625 €, te sveukupno ugovoreni radovi iznose 137.495 €. Hortikulturno uređenje je ugovoreno za sljedeće lokacije:
- održavanje zelenih površina oko zgrada Općine na Grudi 1.000 m² 
- održavanje zelenih površina oko Doma za starije i nemoćne osobe, 800 m²
- održavanje zelenih površina oko zdravstvene stanice Gruda, 300 m²
- održavanje zelenih površina oko groblja i mrtvačnice na Grudi, 1.200 m²
- održavanje zelenih površina oko spomenika i crkve u Čilipima, 160 m²
- održavanje zelenih površina na odmorištu uz JTC Prahivac, 500 m²
- održavanje zelenih površina na zelenom otoku na Zvekovici, 280 m²
- održavanje zelenih površina oko novog autobusnog stajališta na Zvekovici, 550 m²
- održavanje zelenih površina na autobusnom kolodvoru u Cavtatu, zeleni otoci 300 m² i arle s palmama,
- održavanje zelenih površina na odmorištu uz Pendovu ulicu, 160 m²
- održavanje zelenih površina unutar parkinga u Cavtatu, zeleni otok s pitosporom 500 m²
- održavanje zelenog pasaža rive u Cavtatu, 850 m² 
- održavanje zelenih površina oko Bogišićevog spomenika u Cavtatu, zelene površine 80 m² i okrugle arle s palmama,
- održavanje zelenih površina oko Mauzoleja u Cavtatu 500 m²,
- održavanje zelenih površina uz magistralnu cestu na Zvekovici,
- održavanje zelenih površina uz novu prilaznu cestu sa Zvekovice prema Cavtatu, na prilaznoj cesti skretanje prema Hotelu Albatros i održavanje zelenog otoka na križanju prema hotelu Albatros,
- održavanje zelenih površina na Obodu – boćarsko igralište 750 m²,
- rotor Ljuta 85 m²,
- prostor iznad autobusnog stajališta u Cavtatu (prema trafo stranici) 24 m²,
- novi rotor ispred hotela Supetar u Cavtatu,
- živica na dječjem igralištu u staroj jezgri u Cavtatu.

	Tekuće održavanje i uređenje zelenih površina koje se vrši na uređenim parkovnim površinama, na drugim uređenim ili neuređenim zelenim površinama te okućnicama koje su u vlasništvu ili upravljanju Općine Konavle obuhvaća slijedeće radove: 
a) održavanje travnjaka (čišćenje, izgrabljivanje i odvoz otpadnog materijala-lišća, trave, košnja travnjaka, krčenje korova),
b) održavanje pošljunčanih terena (čišćenje, izgrabljivanje i odvoz otpadnog materijala-lišća, ručno odstranjivanje korova (po potrebi uništavanje korova kemijskim sredstvima), uređenje staza sa rizlom,
c) sječa granja i drveća sa odvozom, redovno, okopavanje i obrezivanje,
d) održavanje grmova i živica, obrezivanje, okopavanje, popunjavanje biljnim materijalom,
e) održavanje cvjetnih gredica, priprema terena za sadnju, dobava i sadnja jednogodišnjeg cvijeća i lukovica, vađenje ocvalog materijala.

Na temelju zaključenog ugovora, tijekom 2025. izvršeni su rashodi u vrijednosti 137.457,54 €.

	4.2.	Održavanje javnih zelenih površina - hitne intervencije iza vremenskih nepogoda, oštećenja, te hortikulturno uređenje novih površina koje nisu mogle biti obuhvaćene redovnim godišnjim ugovorom (A209103)

	U okviru ove aktivnosti se podrazumijevaju hitne intervencije održavanja javnih površina uglavnom po uvidima na terenu i na poziv građana (iza vremenskih nepogoda ili oštećenja) koji se nužno javljaju ali se točno ne mogu predvidjeti. Ovi radovi podrazumijevaju rashode manjih pojedinačnih vrijednosti za hitne intervencije uklanjanja srušenih stabala, sječe i orezivanja dotrajalog drveća s javnih površina, a koje bi predstavljalo opasnost za sigurnost građana (najam korpi za sječu, usluge sječe i slično). 

	U okviru ove aktivnosti planirani su i rashodi za nabavu novog zelenila i novog sustava navodnjavanja koje se postavlja na površinama koje nisu bile hortikulturno uređene.

	Nadalje, u okviru ove aktivnosti je održavanje javnih površina, dječjih igrališta, javnih sportskih i rekreacijskih prostora (multifunkcionalna igrališta, boćališta, tereni za nogomet i košarku, fitnes na otvorenom i slično) i komunalne opreme koje, između ostalog, obuhvaća:
a) zemljani radovi, demontaže (rušenje i razbijanje postojećih betonskih temelja igrala, demontaža dječjeg igrala i komunalne opreme na dječjim igralištima kao što su klupe i slično, dobava, ugradnja,
b) održavanje drvenih i metalnih dijelova klupa i dječjih igrala (izmjena dotrajalih dijelova, ličenje) i drugi radovi manjih pojedinačnih vrijednosti koje nije moguće točno predvidjeti.

Prema ukazanoj potrebi vrše se interventni radovi čije bi odgađanje izvršenja ugrožavalo sigurnost, zdravlje i imovinu ljudi. Održavanje podrazumijeva provedbu svih aktivnosti potrebnih za nesmetano korištenje ovih površina.

Rashodi unutar ove aktivnosti se uvijek planiraju u nešto većem iznosu jer je izvršenje podložno hitnim i nepredviđenim situacijama, vremenskim nepogodama i slično, pa su iz navedenog razloga rashodi uglavnom znatno manje izvršeni od planiranog.

Planirana sredstva za provođenje navedene aktivnosti iznose 275.000 €. Rashodi su izvršeni u iznosu 221.973,61 € ili 80,7% plana. 

[bookmark: _Hlk166245039]U tekućoj godini izvršeni rashodi se odnose na nabavu zelenila (sadni materijal za ulaz u Cavtat, Obod, Grudu, Čilipe i druge javne površine), te saniranje hortikulturnog uređenja i rekonstrukcija sustava za navodnjavanje zelenila 124.127,59 € (rekonstrukcija sustava Zvekovica, Pendovo selo, Prahivac, Čilipi, zdravstvena stanica Gruda, oko zgrade Općine Gruda, novi parking Gruda, novi parking Tiha, ulica Frana Laureana Cavtat, Molunat, Mauzolej Račić i druge lokacije), navodnjavanje zelenila 28.990,27 €, božićne jelke za više lokacija na području Općine 4.697 €, čišćenje parcele površine 19.600 m² za uređenje parka ex. obitelji Račić 43.900 €, najam korpi za pilanje i uklanjanje suhih stabala 9.600 € (Cavtat – Šetnica rat, riva i gradska plaža Cavtat, Tiha, kod vatrogasnog doma u Cavtatu, na Mećajcu kod dječjeg vrtića– Cavtat, Vitaljina – Višnjići, Uskoplje i druge lokacije), elaborat postojećeg stanja vegetecije sa smjernicama za krajobrazno uređenje čestice u Cavtatu (prostor koji je temeljem sporazuma iz siječnja 2025. Zaklada Račić dala na korištenje Općini u svrhu uređenja budućeg parka obitelji Račić) u iznosu 6.875 €, elaborat ocjene stanja stabala na rivi u Cavtatu 937,50 €, zaštitu bilja od zaraznih bolesti (injektiranje palmi na rivi Cavtat) 2.846,25 €.

5. 	Održavanje građevina, uređaja i predmeta javne namjene (A209123)

Pod održavanjem građevina i uređaja javne namjene podrazumijeva se održavanje, popravci i čišćenje tih građevina, uređaja i predmeta. Građevine i uređaji javne namjene su nadstrešnice na stajalištima javnog prometa, fontane, javni zahod, javni sat, ploče s planom naselja, oznake kulturnih dobara, zaštićenih dijelova prirode i sadržaja turističke namjene, spomenici i skulpture te druge građevine, uređaji i predmeti javne namjene lokalnog značaja. 

U okviru ove aktivnosti su rashodi manjih pojedinačnih vrijednosti za turističku signalizaciju, ploče s planom naselja, oznake ulica, parkova, trgova, oglasne ploče te ostale informativno – promotivne ploče (oznake), ogledala, održavanje spomen obilježja, interventna održavanja autobusnih čekaonica i fasada autobusnih čekaonica i slično. Nadalje, u okviru ove aktivnosti uključen je najam opreme kao što je najam sanitarnih čvorova (WC kabina) i druge opreme tijekom održavanja manifestacija koje financira ili sufinancira Općina. Ovdje su uključeni i rashodi za radove održavanja okoliša objekata u vlasništvu Općine i objektima javne namjene (održavanje komunalne opreme i drugi popravci na javnim površinama koji se nužno javljaju ali se točno ne mogu predvidjeti). 

[bookmark: _Hlk66463417]U sklopu navedene aktivnosti planirani su rashodi u iznosu 93.850 €. Rashodi su izvršeni u iznosu 51.812,45 € ili 52,2% plana. 

[bookmark: _Hlk166245165]Izvršeni rashodi se odnose na materijal za održavanje građevina, uređaja i predmeta javne namjene (sitna komunalna uređenja diljem Općine) 20.097,35 €, usluge identificiranja postavljenog elektro kabela na autobusnom kolodvoru 480,75 €, usluge interventnih pražnjenja spremnika uz cestu na odmorištima u ljetnoj sezoni 3.909,80 €, priprema i postavljanje polupodzemnih spremnika molok u iznosu 4.125 €, ugradnja moloka u blizini nove škole u ulici Silvija Strahimira Kranjčevića 8.494,91 €, izrada i montaža inoks rozeta za javnu rasvjetu na rivi u Cavtatu 1.380 €, uređenje vrta Bukovac 875 €, nabavu i montažu prometnih znakova, dopunskih ploča i ogledala 9.609,01 €, izrada naljepnica za znakova zabrana (zabrana kampiranja, psi na plaži) u iznosu 1.150,63 €, najam eko wc kabina za plažu u Vitaljini 1.690 € tijekom tri ljetna mjeseca. 

6. 	Održavanje groblja i pratećih objekata unutar groblja (A209121)

Pod održavanjem groblja podrazumijeva se održavanje prostora i zgrada za obavljanje ispraćaja i ukopa pokojnika te uređivanje putova, zelenih i drugih površina unutar groblja.

Groblja su ograđeni prostori zemljišta na kojima se nalaze grobna mjesta, prostori i zgrade za obavljanje ispraćaja i pokopa umrlih (mrtvačnica), pješačke staze te uređaji, predmeti i oprema na površinama groblja, sukladno posebnim propisima o grobljima. 

U sklopu navedene aktivnosti planirani su rashodi za poslove održavanja na mjesnom groblju u Cavtatu (čišćenje groblja metlom i motornom puhalicom, uklanjanje lišća, borovih iglica i smeća, košnja trave na prostoru oko groblja i Mauzoleja, te uklanjanje trave na groblju, jednostavne hortikulturne zahvate na uređenju zelenila, te odvoz smeća s groblja u dogovoru s komunalnom službom). Ugovor je u siječnju 2025. zaključen s komunalnim društvom u suvlasništvu Općine (Boninovo d.o.o. Dubrovnik) u iznosu 18.000 €. Rashodi su izvršeni u ugovorenoj vrijednosti.

Ovi rashodi se izvršavaju na temelju ispostavljenih računa za materijalne troškove na održavanju groblja i troškove rada radnika na održavanju groblja. Spomenuto društvo je preuzelo obvezu obavljanja sprovoda i drugih pogrebnih poslova na groblju Sv. Roka. Također, određeno je kao Uprava groblja za groblje Sv. Roka u Cavtatu i dužno je provoditi odredbe Zakona o grobljima i Odluku o grobljima. 

7. 	Održavanje čistoće javnih površina

	7.1.		Održavanje čistoće javnih površina, godišnji ugovor (A209101)

	Pod održavanjem čistoće javnih površina, u smislu odredaba Zakona o komunalnom gospodarstvu i Odluke o komunalnom redu podrazumijeva se čišćenje površina javne namjene, osim javnih cesta, koje obuhvaća ručno i strojno čišćenje i pranje javnih površina od otpada, snijega i leda, kao i postavljanje i čišćenje košarica za otpatke i uklanjanje otpada koje je nepoznata osoba odbacila na javnu površinu ili zemljište u vlasništvu jedinice lokalne samouprave. Naročito se razumijeva čišćenje javnih zelenih površina, pješačkih staza, pješačkih zona, otvorenih odvodnih kanala, trgova, parkova i dječjih igrališta. 
	Čišćenje javnih površina obuhvaća ručno skupljanje otpadaka na javnim zelenim površinama, radove pometanja (ručno i strojno) na javnim prometnim površinama, te pražnjenje i čišćenje svih košara za otpatke postavljenih na javnim površinama.
	Čišćenje javnih površina ovisi o vrsti i količini otpada (stupnja onečišćenja), otpad je raznovrsnog podrijetla, a sastoji se većinom od odbačenog komunalnog otpada, otpada iz teretnih vozila, onečišćenja iz atmosfere, sezonskog otpada (lišće, sipina), ali i glomaznog otpada (odbačenih dijelova namještaja, bijele tehnike i slično).
	Na temelju Programa rada za tekuću godinu (sastavni dio ugovora) na održavanju čišćenja javnih prometnih i zelenih površina na području Općine Konavle kojeg izrađuje društvo u vlasništvu Općine, obuhvaćeno je redovno održavanje Cavtata (Stara jezgra, Mećajac, Tiha, Zvekovica, Obod), dok su u naseljima Gruda, Čilipi, Molunat, Pridvorje, Dubravka, Popovići i Radovčići obuhvaćeni centri mjesta. Izvanredno održavanje se obavlja na svim lokacijama koje nisu obuhvaćene redovnim održavanjem, a osobito svakodnevne intervencije tijekom turističke sezone svugdje gdje se ukaže potreba. Ukoliko u nekom naselju tijekom godine dođe do izgradnje dodatnih sadržaja onda ista lokacija može preći iz izvanrednog u redovno održavanje ukoliko se za tim ukaže potreba. 
	Svakodnevno se vrši ručno i mehaničko čišćenje javnih površina u Cavtatu, Grudi i Čilipima, a tijekom ljetne sezone i čišćenje javnih površina u Moluntu. Tijekom ljetne sezone u Cavtatu je organizirano cjelodnevno dežurstvo čistača i komunalnog vozila. Ove poslove obavlja 16 djelatnika.
	Usluga čišćenja javnih površina sa specijalnim strojem – čistilicom predstavlja strojno pometanje ulica, pranje i sakupljanje otpada. Ovi poslovi se obavljaju strojem s jednim djelatnikom uglavnom tijekom ljetnih mjeseci.

Planirana sredstva za provođenje aktivnosti iznose 250.000 €. Rashodi su izvršeni u iznosu 249.795,36 €. Na temelju ugovora o održavanju čistoće javnih površina (sastavni dio ugovora je Program rada) iz siječnja 2025. s društvom u vlasništvu Općine se obavlja ručno i mehaničko čišćenje. 

8. 	Održavanje javne rasvjete (A209111)

	Pod održavanjem javne rasvjete podrazumijeva se upravljanje i održavanje instalacija javne rasvjete, uključujući podmirivanje troškova električne energije za rasvjetljavanje površina javne namjene. Planirana sredstva za provođenje navedene aktivnosti iznose 188.000 €. Rashodi su izvršeni u iznosu 175.738,26 € ili 93,5% plana. Na temelju uredbe Vlade Republike Hrvatske, smanjenje ukupnog troška javne rasvjete za 2025. godinu iznosi 16.363,31 €, te bi bez ovog smanjenja ukupni troškovi iznosili 192.101,57 €.

Ovi rashodi se odnose na trošak električne energije za javnu rasvjetu (opskrba i mrežarina) u iznosu 85.384,53 €, rashode za redovno i interventno održavanje javne rasvjete, te rashode za usluge nadzora nad radovima redovnog i interventnog održavanja mreže javne rasvjete 73.730,51 €. Materijal za blagdansku dekoraciju se nije kupovao, a najam blagdanske dekoracije iznosio je 10.545 €. Usluga ispitivanja i utvrđivanja kvara na električnoj mreži koja je imala za posljedicu duži nestanak električne energije na lokaciji Mećajac iznosila je 747,38 €. Usluge stručnog nadzora obavljaju se na temelju odluke i ugovora, a ukupni godišnji rashod iznosi 3.750 €. 

Trošak električne energije za javnu rasvjetu

Trošak električne energije za javnu rasvjetu uključuje opskrbu električnom energijom i korištenje mreže (održavanje dalekovoda). 

U 2025. rashodi za utrošenu energiju za javnu rasvjetu za razdoblje 1-12/2025. iznose 85.384,53 €. U računima je iskazan iznos opskrbe i iznos korištenja mreže i usluge na koje se obračunava porez na dodanu vrijednost u visini 13%. 

Na temelju provedenog javnog natječaja zaključen je u lipnju 2025. ugovor o godišnjoj opskrbi električnom energijom s najpovoljnijim ponuditeljem HEP – OPSKRBA d.o.o. Zagreb u iznosu 137.138,11 € što s porezom na dodanu vrijednost 13% čini 154.966,06 € (za 961.360 kWh) ( za 2024. godinu ugovoreno 230.484,46 € s PDV-om za 1.840.798 kWh). 

U 2024. godini ugovorena vrijednost je manja za 32,8% u odnosu na 2024. godinu. Naime, zbog obavljene rekonstrukcije javne rasvjete i postavljanja energetski učinkovitih rasvjetnih tijela u cjelokupnom području Općine rashodi su manji.

Ukupno u 2025. je utrošeno 537.993 kWh po jediničnoj cijeni 0,094423 € do konca svibnja 2025., odnosno po cijeni 0,127171 € nakon zaključivanja novog ugovora u 2025. godini (bez troška naknade za poticanje proizvodnje iz obnovljivih izvora energije 0,013239 i trošarine za neposlovnu upotrebu električne energije 0,0005). 

Za troškove korištenja mreže i usluge je utrošeno 21.070,45 € bez PDV (0,0392 € po kWh bez PDV), dok je za opskrbu utrošeno 121.101,76 € bez PDV (prosječno 0,1292 € po kWh bez PDV). 

Trošak za redovno i interventno održavanje za javnu rasvjetu

[bookmark: _Hlk135149213]Rashodi za redovno i interventno održavanje javne rasvjete izvršavaju se na temelju ugovora zaključenog s odabranim društvom u vlasništvu Općine. Kvarovi se prijavljuju društvu Čistoća i zelenilo Konavle d.o.o. koje uz račune dostavlja ovjerene liste kvarova na javnoj rasvjeti.

	Pod održavanjem javne rasvjete podrazumijeva se upravljanje i održavanje instalacija javne rasvjete, uključujući podmirivanje troškova električne energije za rasvjetljavanje površina javne namjene.
	Cjelokupni sustav javne rasvjete Općine Konavle sastoji se od 3100 svjetiljki koje su raspoređene na 68 mjernih mjesta. Održavanje javne rasvjete sadrži sve radnje vezane za redovno održavanje, izvanredno održavanje i hitne intervencije. Održavanje obuhvaća sve radove otklanjanja kvarova, zamjene istrošenih i neispravnih dijelova: rasvjetnih armatura i žarulja, razvodnih ormara, polja mreže javne rasvjete, kontrole rada upravljačkih ormara, ostalih elektroinstalacijskih elemenata (osigurači, sklopnici, sklopke i dr.).
	Obračun radova održavanja vrši se mjesečno za protekli mjesec na temelju stvarnih količina uz primjenom fiksnih jediničnih cijena iz troškovnika održavanja. Izvoditelj je dužan osigurati neprekidnu dostupnost putem mobitela i e-maila zbog dojave o uočenim kvarovima od strane ovlaštene osobe Općine. 
	Izvoditelj je vodi dnevnik rada održavanja javne rasvjete u koji se upisuju slijedeći podaci: datum i mjesto pregleda, uočeno stanje o ispravnosti ili kvaru s opisom kvara, datum i vrijeme kada je kvar otklonjen s točno opisanom lokacijom da se može utvrditi gdje se kvar nalazi. Za sve kvarove, osim za promjenu žarulja, potrebno je dostaviti fotodokumentaciju prije i nakon otklona kvara i priložiti uz listu prijave kvara.
	Najmanje tromjesečno je potrebno izvršiti obilazak vanjske rasvjete oko crkava i vanjske rasvjete na dječjim igralištima na ugovorenim lokacijama.

[bookmark: _Hlk166245823]	Rashodi za redovno i interventno održavanje javne rasvjete izvršeni su ukupno u iznosu 105.230,82 € (redovno održavanje 69.980,81 €, nadzor nad održavanjem javne rasvjete 3.750 €, izvanredno otklanjanje kvarova 747,38 €, najam blagdanske dekoracije 10.545 €, izmjena postojećih kabela u ulici Frana Laureana 2.830,84 €, izrada projektno tehničke dokumentacije s troškovnikom za javnu rasvjetu 2.500 €). Rashodi za redovno održavanje su izvršeni na temelju ugovora zaključenog s društvom u vlasništvu Općine sukladno Odluci o obavljanju komunalnih djelatnosti (Čistoća i zelenilo Konavle d.o.o.) u iznosu 69.996,25 € s porezom na dodanu vrijednost.

Članak 3.

Ovo Izvješće će se objaviti u "Službenom glasniku Općine Konavle".

KLASA: 
UR.BROJ: 
U Cavtatu, 

Predsjednik Općinskog vijeća
Ivo Simović

